ལྡུམ་བུའི་རིགས་དང་རྩའི་རིགས་མང་དུ་སོང་མོད་ཀྱང་།དུས་རིམ་དེའི་རིང་རྩ་ས་ཁྱོན་ཡོངས་ཀྱི་སྤུས་ཚད་མངོན་གསལ་དོད་པོའི་ངང་སྡུག་ཏུ་ཕྱིན་པ་རེད།སྒོ་ཕྱུགས་གསོ་ཚགས་བྱས་དྲགས་པ་ནི་ལོ་རབས་དགུ་བཅུ་པའི་དུས་མཇུག་ཏུ་ཚབས་ཆེ་བའི་དཀའ་རྙོག་ཅིག་ཆགས་ཚར་ཡོད་པ་རེད།སྔོན་མ་རྩ་པུས་མོའི་ཐོག་ཏུ་སླེབས་པའི་རོང་སའི་རྩ་ཐང་སྤུས་ལེགས་དག་ད་ལྟའི་ཆར་རྩ་ཟད་ནས་ས་ལ་ཐུག་ཡོད་པ་རེད།རོང་སའམ་ས་དམའ་སའི་ཆུའི་བང་རིམ་དམའ་རུ་སོང་རྐྱེན་བྱེ་མའི་འགུལ་སྐྱོད་བསླངས་ཡོད་པ་རེད།འགུལ་སྐྱོད་ཅན་གྱི་བྱེ་མས་ས་ཆའི་ཁེབས་ཚད་དེ་ས་ཆའི་སྤྱིའི་གནས་བབས་ཀྱི་ཚད་འཇལ་བྱེད་སྟངས་ལྟར་ན་བརྒྱ་ཆ་༥༠ཙམ་ཟིན་གྱི་ཡོད།འོན་ཀྱང་ཚད་དེ་ལོ་རབས་བརྒྱ་བཅུ་པའི་དུས་དང་གཅིག་མཚུངས་སུ་གནས་ཡོད་པ་རེད།ལོ་ངོ་བཅུ་ཕྲག་རིང་གི་རང་བྱུང་སྣོད་བཅུད་ལ་ལེགས་བཅོས་གཏོང་བའི་འབད་རྩོན་དེས་གཅིག་ནས་རྩ་ཐང་གི་སྤུས་ཚད་ལ་ཡར་རྒྱས་གཏོང་ཐུབ་མེད་ལ་གཞན་ནས་སྤྱིའི་སྣོད་བཅུད་མ་ལག་ལ་ཡང་ལེགས་བཅོས་མ་ཐུབ་པ་ལྟར་སྣང་དུ་འཆར་གྱི་འདུག